ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1995 περί απορρίψεως της αίτησης της Γαλλίας για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Το κείμενο στη γαλλική γλώσσα είναι το μόνο αυθεντικό) (96/318/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 379,

την αίτηση της Γαλλίας,

Εκτιμώντας:

ότι η Γαλλία, με επιστολή της 29ης Σεπτεμβρίου 1995, ζήτησε από την Επιτροπή την άδεια να λάβει διασφαλιστικά μέτρα κατ' εφαρμογή του άρθρου 379 της πράξης προσχώρησης, με στόχο να απαγορευθεί η εισαγωγή στη Γαλλία φαρμακευτικών προϊόντων που προέρχονται από την Ισπανία και τα οποία προστατεύονται στη Γαλλία με δίπλωμα ευρεσιτεχνίας, αλλά όχι στην Ισπανία 7

ότι, κατά την υποβολή του αιτήματος αυτού, οι γαλλικές αρχές διαβίβασαν στην Επιτροπή τα αναγκαία στοιχεία προκειμένου να μπορέσει η τελευταία να εκτιμήσει το βάσιμο του αιτήματος 7

ότι οι γαλλικές αρχές στηρίζουν το αίτημά τους στο γεγονός ότι η γαλλική αγορά φαρμακευτικών προϊόντων θα αντιμετωπίσει οικονομικές δυσχέρειες μετά τη λήξη της μεταβατικής περιόδου που προβλέπεται στο άρθρο 47 της πράξης προσχώρησης, δηλαδή στις 7 Οκτωβρίου 1995, σύμφωνα πάντα με τις εν λόγω αρχές 7 ότι, επειδή οι τιμές των φαρμακευτικών ιδιοσκευασμάτων στην ισπανική αγορά είναι, ανάλογα με το ιδιοσκεύασμα κατά 12 έως και 100 % χαμηλότερες από τις τιμές που ισχύουν στη γαλλική αγορά η λήξη της μεταβατικής περιόδου θα έχει ως συνέπεια να αυξηθούν αισθητά παράλληλες εισαγωγές από την Ισπανία 7 ότι η αύξηση αυτή θα έχει επίσης αρνητικές συνέπειες για τα μερίδια των γαλλικών επιχειρήσεων στις εξαγωγές των προϊόντων αυτών 7

ότι το άρθρο 379 παρεκκλίνει από τη θεμελιώδη αρχή της ελεύθερης κυκλοφορίας των εμπορευμάτων 7 ότι, ως εκ τούτου, πρέπει να ερμηνεύεται αυστηρά, σύμφωνα με την πάγια νομολογία του Δικαστηρίου 7

ότι, συνεπώς, σύμφωνα με την ίδια νομολογία και την προηγηθείσα πρακτική της Επιτροπής, το άρθρο 379 δεν μπορεί να εφαρμοστεί 7

ότι σκοπός του άρθρου 379 είναι να επιτρέψει σε ένα συγκεκριμένο τομέα οικονομικής δραστηριότητας ο οποίος αντιμετωπίζει σοβαρές και ενδεχομένως παρατεινόμενες δυσχέρειες, να ισορροπήσει εκ νέου και να προσαρμοστεί στην οικονομία της κοινής αγοράς 7

ότι η ανάλυση των οικονομικών στοιχείων που παρείχαν οι γαλλικές αρχές, κατέδειξε ότι δεν πληρούνται οι προϋποθέσεις εφαρμογής του άρθρου 379 7 ότι, συγκεκριμένα, από την ανάλυση αυτή προκύπτει ότι η βιομηχανία φαρμακευτικών προϊόντων στη Γαλλία δεν αντιμετωπίζει σοβαρές και ενδεχομένως παρατεινόμενες οικονομικές δυσχέρειες 7 ότι η αύξηση του όγκου των εισαγωγών των προερχομένων από την Ισπανία φαρμακευτικών προϊόντων που προστατεύονται με δίπλωμα ευρεσιτεχνίας στη Γαλλία, αλλά όχι και στην Ισπανία, δεν φαίνεται να είναι στο μέλλον τόσο σημαντική ώστε να δημιουργήσει σοβαρές οικονομικές δυσχέρειες στη γαλλική αγορά φαρμακευτικών προϊόντων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η αίτηση λήψης διασφαλιστικών μέτρων που υπέβαλε η Γαλλία δυνάμει του άρθρου 379 της πράξης προσχώρησης για να απαγορευθεί η εισαγωγή στη Γαλλία φαρμακευτικών προϊόντων που προέρχονται από την Ισπανία και προστατεύονται με διπλώματα ευρεσιτεχνίας στη Γαλλία, αλλά όχι στην Ισπανία, απορρίπτεται.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 20 Δεκεμβρίου 1995.

Για την Επιτροπή

Mario MONTI

Μέλος της Επιτροπής